El secreto de sus ojos
<s>El secreto de sus ojos () je argentinsko-španski igrani film snimljen 2009. godine u režiji Juana Joséa Campanelle, poznat kao najuspješnije ostvarenje argentinske kinematografije u 21. vijeku.</s>

<s>Po žanru je mješavina kriminalističkog filma i drame, a temelji se na romanu La pregunta de sus ojos Eduarda Sacherija.</s><s>Protagonist, čiji lik tumači Ricardo Darin, je umirovljeni sudski službenik koji 1999. godine namjerava napisati roman temeljen na vlastitim profesionalnim iskustvima četvrt vijeka ranije.</s><s>Radnja kroz flashback prikazuje kako je 1974. godine vodio istragu silovanja i ubistva mlade žene (čiji lik tumači Carla Quevedo) te njenom udovcu (čiji lik tumači Pablo Rago) obećao da će počinitelja privesti pravdi, ali kako njegove napore priječi što osumnjičenik (čiji lik tumači Javier Godino) uživa zaštitu paralelnih struktura vlasti kao pripadnik desničarskih eskadrona smrti u tadašnjem Prljavom ratu.</s>

<s>Campanella, koji je uživao ugled jednog od najuspješnijih argentinskih sineasta, je film snimio po povratku iz SAD, gdje je sudjelovao u produkciji popularnih TV-serija House, M.D. i Law & Order.</s><s>Film, koji je miješao žanrove, se isticao melankoličnim tonom, ali i impresivnom i spektakularnom scenom hapšenja na Huracanovom stadionu za vrijeme utakmice.</s><s>El secreto je, usprkos podsjećanja na traumatične epizode iz relativno bliske prošlosti, osvojio argentinsku publiku i postao najgledaniji argentinski film u 21. vijeku.</s><s>Uspjeh je postigao i kod kritičara, a godine 2010. je osvojio Oscar za najbolji film na stranom jeziku.</s>

<s>Godine 2015. je u Hollywoodu snimljen remake pod naslovom Secret in Their Eyes, koji je doživio neuspjeh i kod publike i kod kritike.</s>

<s>Uloge
 Ricardo Darín ...</s><s>Benjamín Espósito, službenik istražnog suda koji istražuje silovanje i ubistvo Liliane Coloto.</s><s>Soledad Villamil ...</s><s>Irene Menéndez Hastings, sutkinja i Espósitova pretpostavljena, koja mu pomaže u istrazi.</s><s>Guillermo Francella ...</s><s>Pablo Sandoval, Espósitv prijatelj i pomoćnik, alkoholičar
 Pablo Rago ...</s><s>Ricardo Morales
 Javier Godino ...</s><s>Isidoro Gómez
 Mario Alarcón ...</s><s>Judge Fortuna
 Mariano Argento ...</s><s>Romano
 José Luis Gioia ...</s><s>Inspektor Báez
 Carla Quevedo ...</s><s>Liliana Coloto</s>

<s>Izvori</s>

<s>Vanjske veze</s>

<s>Argentinski filmovi
Španski filmovi
Dramski filmovi
Kriminalistički filmovi
Triler filmovi
Psihološki trileri</s>

